**6Η ΣΥΝΑΝΤΗΣΗ ΕΤΑΙΡΩΝ ΕΡΓΟΥ PRODESA**

**ΚΑΜΑΤΕΡΟ, 19.11.2019**

Πραγματοποιήθηκε στις 19 Νοεμβρίου 2019 στο Δήμο Αγίων Αναργύρων-Καματερού η 6η  Συνάντηση Εργασίας του έργου PRODESA το οποίο έχει ενταχθεί και χρηματοδοτείται από το ευρωπαϊκό πρόγραμμα ΗΟRIZON 2020.

Στη συνάντηση συμμετείχαν εκπρόσωποι των συνεργαζόμενων δήμων και φορέων που συμμετέχουν στη σύμπραξη και, συγκεκριμένα, από: το Δήμο Αλίμου (Συντονιστής έργου), το Δήμο Αγίων Αναργύρων-Καματερού, το Δήμο Βάρης-Βούλας- Βουλιαγμένης, το Δήμο Αγίου Δημητρίου, το Δήμο Αμαρουσίου, την Κεντρική Ένωση Δήμων Ελλάδας (Κ.Ε.Δ.Ε.), το Κέντρο Ανανεώσιμων Πηγών Ενέργειας (Κ.Α.Π.Ε.) τη Δικηγορική Εταιρία "Κελεμένης & Συνεργάτες", την Εταιρία ΕΥΔΙΤΗ Ενεργειακός και Περιβαλλοντικός Σχεδιασμός Ε.Π.Ε. και το European Crowdfunding Network (ECN).

Αντικείμενο του έργου PRODESA είναι η εκπόνηση μελετών και η χρήση καινοτόμων χρηματοδοτικών εργαλείων για την υλοποίηση έργων ενεργειακής αναβάθμισης και έργων Α.Π.Ε. σε δημοτικά κτήρια και στο δημοτικό φωτισμό.

Στο πλαίσιο αυτό, η συνάντηση εστίασε στην εξέλιξη των πακέτων εργασίας του έργου. Το πρόγραμμα περιέλαβε ομιλίες, παρουσιάσεις και διαλεκτική συζήτηση με σκοπό τη διαχείριση  συγκεκριμένων θεμάτων και την ανταλλαγή ιδεών, πρακτικών και εμπειριών ως προς τη διαδικασία υλοποίησης των δράσεων του έργου.

Πιο συγκεκριμένα η εκπρόσωπος της ΚΕΔΕ κ. Χαμακιώτη Δέσποινα παρουσίασε τις δράσεις διάχυσης πληροφόρησης του έργου που έχουν πραγματοποιηθεί μέχρι σήμερα, καθώς και το νέο χρονοδιάγραμμα των διασκέψεων και εκδηλώσεων που βρίσκονται υπό της ευθύνη του εταίρου ΚΕΔΕ.

Προβλέπεται μία σειρά συναντήσεων δήμων με παράγοντες της αγοράς αλλά και κρατικούς φορείς, με αντικείμενο τους καλύτερους δυνατούς τρόπους χρηματοδότησης των ΣΕΑ, όπως αυτοί θα αναδειχθούν μέσα από την μόχλευση χρηματοδοτικών εργαλείων που θα κινηθούν πιλοτικά εντός του έργου.

Η ΚΕΔΕ έχει αναλάβει να διοργανώσει επίσης ενός workshop με αντικείμενο που θα εστιάζει περισσότερο στον υπερκερασμό των πρακτικών και νομικών θεμάτων που θα έχουν αναδειχθεί στην πορεία καταγραφής των τυποποιημένων βημάτων μίας ΣΕΑ.

Όλα τα παραπάνω βήματα και τα επιμέρους παραδοτέα, βεβαίως, θα παρουσιαστούν αναλυτικά στο Τελικό Συνέδριο του έργου PRODESA του οποίου τη διοργάνωση έχει πλήρως η ΚΕΔΕ.

Η συνάντηση έκλεισε με τον καθορισμό των επόμενων προγραμματισμένων εργασιών και παραδοτέων του έργου, καθώς και με την καταγραφή των δυσκολιών που θα πρέπει να συζητηθούν με τη διαχειριστική αρχή για την περίπτωση επιπλέον παράτασης του χρονικού ορίζοντα του έργου.